pythainlp/thai-wiki-dataset-v4 huggingface dataset:
เทศมณฑลเอสแทฮ์บอน

เอสแทฮ์บอน  เป็นเทศมณฑลในจังหวัดฟอร์ส ประเทศอิหร่าน โดยมีเอสแทฮ์บอนเป็นเมืองหลัก จากสำมะโน พ.ศ. 2549 เทศมณฑลนี้มีประชากร 66,391 คนใน 16,606 ครัวเรือน เทศมณฑลนี้แบ่งออกเป็น 2 อำเภอคืออำเภอกลางและอำเภอรูนีซ และมีเมืองเพียง 3 เมืองคือเอสแทฮ์บอน, อีจ และรูนีซ
มัสยิดจักรพรรดิ (พริสตีนา)

มัสยิดจักรพรรดิ ("Carska džamija u Prištini") เป็นมัสยิดแบบออตโตมันในพริสตีนา ประเทศคอซอวอ ซึ่งสร้างขึ้นใน ค.ศ. 1461 โดยสุลต่านเมห์เหม็ดที่ 2 
ใน ค.ศ. 1990 สาธารณรัฐเซอร์เบียประกาศให้มัสยิดนี้เป็นอนุสรณ์ทางวัฒนธรรมที่มีความสำคัญเป็นพิเศษ
ประวัติ.
ในช่วงสงครามออสเตรีย-ตุรกีเมื่อปลายคริสต์ศตวรรษที่ 17 มัสยิดนี้ถูกเปลี่ยนเป็นโบสถ์โรมันคาทอลิกชั่วคราว นักเขียนชาวแอลเบเนียคนสำคัญคนหนึ่ง Pjetër Bogdani ซึ่งเป็นผู้นำที่สนับสนุนกบฏนิยมออสเตรีย ถูกฝังที่นี่ หลังออตโตมันควบคุมพื้นที่นี้อีกครั้งใน ค.ศ. 1690 ทหารออตโตมันจึงขุดหากระดูกของ Pjetër Bogdani และขว้างมันลงบนถนน
หมายเหตุ.
<templatestyles src="Reflist/styles.css" />
แกลเอเยแกนจ์

แกลเอเยแกนจ์  เป็นเมืองและเมืองหลักในเทศมณฑลแกลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2559 เมืองนี้มีประชากร 13,169 คนใน 3,638 ครัวเรือน
แชงกี

กูร์วินเดอร์ สิงห์ มาลโฮตรา (อังกฤษ: Gurvinder Singh Malhotra; ฮินดี: गुरविंदर सिंह मल्होत्रा, IAST: Guraviṃdara Siṃha Malhotra; ปัญจาบ: ਗੁਰਵਿੰਦਰ ਸਿੰਘ ਮਲਹੋਤਰਾ โรมัน: Guravidara Sigha Malahōtarā; เกิด 19 มิถุนายน ค.ศ. 1991) เป็นนักมวยปล้ำอาชีพชาวอินเดียที่รู้จักกันดีในนาม ดิลเชอร์ แชงกี (Dilsher Shanky)
เขาเป็นอดีตนักแสดงบอลลีวูด ในการให้สัมภาษณ์กับ Dainik Bhaskar ในปี 2017 เขากล่าวว่าความฝันของเขาคือการเข้าร่วม WWE และเอาชนะ Brock Lesnar เขายังเป็นที่รู้จักจากการดำรงตำแหน่งใน Continental Wrestling Entertainment (CWE)
วีรมหาน

รินกู สิงห์ ราชปุต (Rinku Singh Rajput; 8 สิงหาคม ค.ศ. 1988) เป็นนักมวยปล้ำอาชีพชาวอินเดียและอดีตนักเบสบอลอาชีพที่เซ็นสัญญากับ WWE ภายใต้ชื่อ วีรมหาน (Veer Mahaan)
สิงห์ได้รับการลงนามโดยองค์กร Pittsburgh Pirates หลังจากที่เขาชนะการแข่งขันการขว้างในรายการเรียลลิตี้ทีวี The Million Dollar Arm ในปี 2008 เขาเป็นชาวอินเดียคนแรกที่เล่นเบสบอลอาชีพและใช้เวลาหลายฤดูกาลในลีกย่อย ไปถึงระดับ Single-A เขาเป็นหัวเรื่องของภาพยนตร์เรื่อง Million Dollar Arm
ริก บูกส์

เอริก บิวเกนฮาเกน (Eric Bugenhagen, เกิด 21 ธันวาคม ค.ศ. 1987) เป็นนักมวยปล้ำอาชีพชาวอเมริกัน บุคลิกทางอินเทอร์เน็ต และอดีตนักมวยปล้ำสมัครเล่น เขาเซ็นสัญญากับ WWE ภายใต้ชื่อว่า ริก บูกส์ (Rick Boogs) เขาเป็นแชมป์ WWE 24/7 สองครั้ง ตำแหน่งที่เขาได้รับภายใต้ชื่อของ โจเซฟ เอเวอเรจ (Joseph Average) 
นอกเหนือจากอาชีพมวยปล้ำของเขาแล้วเขายังเปิดช่อง YouTube ที่เน้นเรื่องการฝึกน้ำหนักและการแสดงตลก
ลาเทกซ์

ลาเทกซ์  เป็นซอฟต์แวร์สำหรับจัดเตรียมเอกสาร โดยผู้เขียนใช้ข้อความธรรมดาแทนที่จะใช้รูปแบบข้อความเหมือนกับที่พบในโปรแกรมประมวลผลคำ เช่น ไมโครซอฟท์ เวิร์ด เป็นต้น ผู้เขียนสามารถใช้ภาษามาร์กอัป เพื่อกำหนดรูปแบบเอกสาร (รวมถึงบทความ หนังสือ และจดหมาย) กำหนดรูปแบบตัวอักษร และเพื่ออ้างอิงหรือบรรณานุกรม
ลาเทกซ์มีการใช้อย่างแพร่หลายในวงการวิชาการ เพื่อตีพิมพ์เอกสารทางวิทยาศาสตร์ นอกจากนั้นยังมีบทบาทสำคัญในการจัดเตรียมและจัดพิมพ์หนังสือและบทความที่มีเนื้อหาหลายภาษาที่ซับซ้อน เช่น ภาษาสันสกฤต และภาษากรีก
ประวัติ.
ลาเทกซ์ สร้างขึ้นในช่วงต้นทศวรรษ 1980 ระบบนี้มีพื้นฐานมาจาก TeX ซึ่งเป็นภาษาสำหรับจัดพิมพ์ที่พัฒนาโดย โดนัลด์ คนุธ ในช่วงปลายทศวรรษ 1970
เลสลี แลมพอร์ต ออกแบบ LaTeX ให้เป็นเวอร์ชันที่ใช้งานง่ายกว่า TeX ซึ่งเดิมทีตั้งใจให้นักวิทยาศาสตร์คอมพิวเตอร์และนักคณิตศาสตร์ใช้งาน LaTeX ใช้ภาษามาร์กอัปเพื่อกำหนดโครงสร้างและเนื้อหาของเอกสาร ทำให้ผู้ใช้สามารถมุ่งเน้นไปที่เนื้อหาของเอกสารได้ง่ายขึ้น แทนที่จะต้องมานั่งกังวลกับการจัดรูปแบบ
ในไทย บริษัท ลาเท็กซ์เอเชีย (ประเทศไทย) จำกัด จดทะเบียนเป็นนิติบุคคลเมื่อวันที่ 22 กรกฎาคม 2558 ด้วยทุนจดทะเบียน 15,000,000 บาท และได้รับบัตรส่งเสริมจากสำนักงานคณะกรรมการส่งเสริมการลงทุน (BOI) เมื่อวันที่ 8 สิงหาคม 25
มิโยชิ (จังหวัดไซตามะ)

มิโยชิ  เป็นเมืองในจังหวัดไซตามะ ประเทศญี่ปุ่น ข้อมูลเมื่อ ค.ศ. 2021 (2021)[ [update]] เมืองนี้มีประชากรประมาณ 38,101 คนใน 16,692 ครัวเรือน และมีความหนาแน่นประชากรที่ 2,500 คนต่อตารางกิโลเมตร เมืองนี้มีพื้นที่รวม 
ภูมิศาสตร์.
ภูมิอากาศ.
มิโยชิมีสภาพภูมิอากาศแบบอบอุ่นชื้น ("Cfa") ที่มีฤดูร้อนแบบอุ่นและฤดูหนาวอ่อนถึงไม่มีหิมะ อุณหภูมิรายปีเฉลี่ยในมิโยชิอยู่ที่ 14.0 °C ปริมาณฝนรายปีโดยเฉลี่ยอยู่ที่ 1,647 มิลลิเมตร โดยเดือนที่เปียกชื้นที่สุดคือกันยายน อุณหภูมิเฉลี่ยสูงสุดอยู่ในเดือนสิงหาคม ซึ่งอยู่ที่ประมาณ 25.7 °C และอุณหภูมิต่ำสุดอยู่ในเดือนมกราคม ซึ่งอยู่ที่ประมาณ 2.3 °C
ประชากร.
จากข้อมูลสำมะโนญี่ปุ่น ประชากรในมิโยชิเพิ่มขึ้นอย่างมากในคริสต์ทศวรรษ 1960 ถึง 1970 และจำนวนนี้ยังคงเดิมมา 30 ปี
โรงแรมสยามอินเตอร์คอนติเนนตัล

โรงแรมสยามอินเตอร์คอนติเนนตัล  เป็นอดีตสิ่งก่อสร้างประเภทโรงแรมในบริเวณย่านสยาม ริมถนนพระรามที่ 1 เขตปทุมวัน กรุงเทพมหานคร โดยเดิมเป็นสวนผลไม้ของสมเด็จพระศรีสวรินทิราบรมราชเทวี พระพันวัสสาอัยยิกาเจ้า ซึ่งอยู่ในบริเวณวังสระปทุม ต่อมาบริษัท บางกอกอินเตอร์คอนติเนนตอล โฮเต็ลส จำกัด ได้ขอเช่าที่ดินเพื่อก่อสร้างโรงแรม โดยเป็นการร่วมทุนกับ ซึ่งในขณะนั้นเป็นธุรกิจในเครือแพนอเมริกันเวิลด์แอร์เวส์ โดยสมเด็จพระศรีนครินทราบรมราชชนนี เสด็จพระราชดำเนินทรงวางศิลาฤกษ์ เมื่อวันที่ 11 ธันวาคม พ.ศ. 2507 โรงแรมเปิดให้บริการใน พ.ศ. 2509 และมีพิธีเปิดอย่างเป็นทางการเมื่อวันที่ 15 สิงหาคม พ.ศ. 2511
โรงแรมสยามอินเตอร์คอนติเนนตัล ถือเป็นโรงแรมแห่งแรกของไทยที่บริหารโดยกลุ่มธุรกิจโรงแรมจากต่างประเทศ ตั้งอยู่บนพื้นที่ 65 ไร่ ประกอบด้วยห้องพักจำนวน 411 ห้อง ต่อมาลดลงเป็น 389 ห้อง โดยห้องพักตั้งอยู่ในอาคารรูปตัววายสูงสองชั้นจำนวนสองอาคาร กับอาคารรูปตัววีสูงหกชั้นอีกหนึ่งอาคาร และมีร้านอาหาร ห้องจัดเลี้ยง ซึ่งมีห้องแกรนด์สยามบอลรูม ความจุสูงสุด 2,500 ที่นั่ง เป็นห้องจัดเลี้ยงใหญ่ที่สุด นอกจากนี้ยังมีสระว่ายน้ำ ศูนย์กีฬา ย่านร้านค้า และสิ่งอำนวยความสะดวกอื่น ๆโดยอาคารหลักของโรงแรม ออกแบบโดยสถาปนิกชาวสหรัฐ โจเซฟ พี. ซาเลอร์โน
เมื่อโรงแรมดำเนินกิจการมาครบ 30 ปี ครบกำหนดสัญญาเช่าใน พ.ศ. 2538 และได้รับการขยายอายุสัญญาต่อไปอีก 30 ปี อีกทั้งมีโครงการพัฒนาอสังหาริมทรัพย์ขนาดใหญ่บนพื้นที่เดิมของโรงแรม เพื่อให้เหมาะสมกับมูลค่าของที่ดินที่เพิ่มสูงขึ้น จึงได้ยุติการดำเนินกิจการโรงแรม เมื่อวันที่ 30 มิถุนายน พ.ศ. 2545 และต่อมาได้รื้อสิ่งปลูกสร้างในบริเวณดังกล่าวทั้งหมด เพื่อพัฒนาเป็นศูนย์การค้าสยามพารากอน
แอบูโอลแฮแซนโคลอ

แอบูโอลแฮแซนโคลอ  เป็นหมู่บ้านในตำบลแกทอเบโจนูบี อำเภอแกทอบ เทศมณฑลบอโบล จังหวัดมอแซนแดรอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 1,049 คนใน 247 ครัวเรือน
แอบูแจลอเลโจนูบี

แอบูแจลอเลโจนูบี  เป็นหมู่บ้านในตำบลโฮว์เมเยแฆร์บี อำเภอกลาง เทศมณฑลแดชเทออซอเดกอน จังหวัดฆูเซสถาน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 72 คนใน 13 ครัวเรือน
แอบูแจลอเลโชมอลี

แอบูแจลอเลโชมอลี  เป็นหมู่บ้านในตำบลโฮว์เมเยแฆร์บี อำเภอกลาง เทศมณฑลแดชเทออซอเดกอน จังหวัดฆูเซสถาน ประเทศอิหร่าน จากสำมะโน พ.ศ. 2549 มีการรายงานประชากรในหมู่บ้านนี้ แต่ไม่มีการระบุจำนวนประชากร
วัดลาดยาว (จังหวัดฉะเชิงเทรา)

วัดลาดยาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเกลือ อำเภอบางปะกง จังหวัดฉะเชิงเทรา ที่ดินตั้งวัดมีเนื้อที่ 26 ไร่ 3 งาน 40 ตารางวา
วัดลาดยาวตั้งวัดเมื่อ พ.ศ. 2435 ได้รับพระราชทานวิสุงคามสีมา เมื่อ พ.ศ. 2477 มีเจ้าอาวาสรูปแรกชื่อว่า พระฟัก
อาคารเสนาสนะที่สำคัญ ได้แก่ อุโบสถ กว้าง 6.5 เมตร ยาว 14.5 เมตร เป็นอาคารคอนกรีตเสริมเหล็กทรงไทย สร้างเมื่อ พ.ศ. 2479 หอสวดมนต์เป็นอาคารไม้ กุฏิสงฆ์ 8 หลัง และศาลาอเนกประสงค์ และมีมณฑปสร้างเมื่อ พ.ศ. 2537 ประดิษฐานรูปแหมือนพระอธิการวิง ปญฺญาวุฑฺโฒ อดีตเจ้าอาวาส รูปที่ 5 ของวัด ซึ่งชาวบ้านให้ความเคารพ ศรัทธาเลื่อมใสเป็นอย่างมาก ปัจจุบันมีการแห่รูปปั้นหลวงปู่วิง มีการจัดงานในช่วงเดือนพฤศจิกายนของทุกปี
นอกจากนั้นบนยังให้ทางราชการตั้งโรงเรียนในที่ดินของวัด คือ โรงเรียนวัดลาดยาว เปิดสอนตั้งแต่ระดับชั้นอนุบาลชั้นที่ 2 ถึง ประถมศึกษาปีที่ 6
เนอร์มาเทรลเวียร์

เนอร์มาเทรลเวียร์  เป็นยาต้านไวรัสชนิดกิน ออกฤทธิ์ผ่านกลไกการยับยั้งเอนไซม์ 3CL โพรตีเอส ผลิตโดยบริษัทไฟเซอร์ ใช้เครื่องหมายการค้าแพ็กซ์โลวิด (Paxlovid)
วัดโพธิ์ทองหนองจิก

วัดโพธิ์ทองหนองจิก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะทุ่ม อำเภอมหาราช จังหวัดพระนครศรีอยุธยา มีที่ดินตั้งวัดเนื้อที่ 8 ไร่ 2 งาน พื้นที่ตั้งวัดเป็นที่ราบลุ่มอยู่ริมคลองปากทุ่ม ปัจจุบันมีพระปลัดณรงค์ ปิยธมฺโม เป็นเจ้าอาวาส
วัดโพธิ์ทองหนองจิกตั้งวัดเมื่อวันที่ 14 ธันวาคม พ.ศ. 2468 ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2477
อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 12.50 เมตร สร้างเมื่อ พ.ศ. 2494 โครงสร้างก่ออิฐถือปูน ศาลาการเปรียญกว้าง 6.50 เมตร ยาว 16 เมตร สร้างเมื่อ พ.ศ. 2524 หอสวดมนต์กว้าง 4 เมตร ยาว 8.50 เมตร และกุฏิสงฆ์ จำนวน 8 หลัง สำหรับปูชนียวัตถุ มีพระประธานในอุโบสถ
วัดแม่ซอดน่าด่าน

วัดแม่ซอดน่าด่าน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สอด อำเภอแม่สอด จังหวัดตาก
วัดแม่ซอดน่าด่าน หรือ ประชาชนนิยมเรียกว่า วัดเงี้ยวหลวง บ้างเรียกว่า วัดหลวง ตั้งวัดเมื่อ พ.ศ. 2400 แต่เดิมบริเวณนี้เป็นที่พักแรมของบรรดาพ่อค้าชาวไทใหญ่ (เงี้ยว) ต่อมาได้มีการตั้งบ้านเรือนเป็นหลักแหล่งมากขึ้น จึงได้ร่วมใจกันจัดสร้างวัดนี้ เจ้าอาวาสรูปแรกคือ พระอุปิ่นญา มาจากรัฐฉาน ต่อมาพระพล สงคราม และหลวงรามรณรงค์ พร้อมด้วยราษฎรไทย ลาวเงี้ยว วัดได้รับพระราชทานวิสุงคามสีมาเมื่อวันที่ 31 มีนาคม พ.ศ. 2438 เขตวิสุงคามสีมากว้าง 120 เมตร ยาว 120 เมตร
อาคารเสนาสนะที่สำคัญ ได้แก่ อุโบสถกว้าง 9 เมตร ยาว 10 เมตร สร้างเมื่อ พ.ศ. 2518 ศาลาการเปรียญกว้าง 21 เมตร ยาว 27 เมตร สร้างเมื่อ พ.ศ. 2523 สำหรับปูชนียวัตถุมี พระพุทธรูปปูนปั้นอยู่ในวิหาร 4 องค์ พระพุทธรูปหินอ่อน 2 องค์ ทองเหลือง 1 องค์ อัญเชิญมาจากประเทศพม่า และมีพระธาตุเจดีย์ซุเตาปยิ
วัดมีประเพณี "แล้อุปั๊ดตะก่า" หรือ "แห่ข้าวพระพุทธ" ในช่วงวันเข้าพรรษาของทุกปี เป็นประเพณีของชาวไทใหญ่ ที่จัดขึ้นเป็นประจำทุกวันโกนก่อนวันพระ ในช่วงเข้าพรรษา
นายกรัฐมนตรีอิรัก

นายกรัฐมนตรีอิรัก หรือเรียกอย่างเป็นทางการว่า นายกรัฐมนตรีแห่งสาธารณรัฐอิรัก เป็นหัวหน้ารัฐบาลของประเทศอิรัก ในวันที่ 27 ตุลาคม ค.ศ. 2022 มุฮัมมัด ชิยาอ์ อัสซูดานีดำรงตำแหน่งนายกรัฐมนตรีคนปัจจุบัน
ประวัติ.
เดิมทีนายกรัฐมนตรีเป็นตำแหน่งที่ได้รับแต่งตั้ง เป็นหน่วยย่อยของประมุขแห่งรัฐ และผู้นำในนามของรัฐสภาอิรัก หลังมีการนำรัฐธรรมนูญฉบับใหม่มาใช้ ทำให้นายกรัฐมนตรีมีอำนาจบริหารเป็นของตนเอง นูรี อัลมาลิกี (อดีตมีชื่อว่า ญะวาด อัลมาลิกี) ได้รับเลือกเป็นนายกรัฐมนตรีในวันที่ 21 เมษายน ค.ศ. 2006 ในวันที่ 14 สิงหาคม ค.ศ. 2014 อัลมาลิกียอมรับที่จะหลีกทางให้ฮัยดัร อัลอะบาดีเป็นนายกรัฐมนตรีอิรักต่อจากเขา ในวันที่ 25 ตุลาคม ค.ศ. 2018 หลังจัดการเลือกตั้งเป็นเวลา 5 เดือน อาดิล อับดุลมะฮ์ดีกล่าวคำสาบานที่จะเป็นนายกรัฐมนตรีจนกระทั่งลาออกใน ค.ศ. 2019 รัฐสภายอมรับให้มุศเฏาะฟา อัลกาซิมีดำรงตำแหน่งในวันที่ 7 พฤษภาคม ค.ศ. 2020
วัดจันเสน

วัดจันเสน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจันเสน อำเภอตาคลี จังหวัดนครสวรรค์ ตั้งอยู่ในบริเวณเมืองโบราณจันเสน ซึ่งเป็นเมืองสมัยทวารวดี มีเจ้าอาวาสรูปปัจจุบัน คือ พระครูนิวิฐธรรมขันธ์
วัดจันเสนตั้งวัดเมื่อ พ.ศ. 2446 ได้รับพระราชทานวิสุงคามสีมาเมื่อ พ.ศ. 2479 มีหลวงพ่อเขียนเป็นเจ้าอาวาสรูปแรก ตามคำบอกเล่าต่อกันมาว่าท่านเป็นชาวอยุธยาได้เดินธุดงค์มาปักกลดอยู่ที่ริมบึงโบราณจันเสน เห็นสภาพพื้นที่เหมาะที่จะตั้งเป็นวัดจึงได้ชวนชาวบ้านญาติโยมสร้างเป็นวัด มีการขุดค้นพบโบราณวัตถุจำนวนมาก อาทิ พระพิมพ์ ตุ๊กตา ตะเกียงดินเผา ฐานบัว ธรรมจักร ขวานหินขัด และใบหอกสำริด ซึ่งจัดแสดงไว้ในพิพิธภัณฑ์จันเสน บริเวณพระมหาธาตุเจดีย์ศรีจันเสน
พิพิธภัณฑ์จันเสนก่อตั้งโดยพระครูนิสัยจริยคุณ หรือที่ชาวบ้านเรียกว่า หลวงพ่อโอด อดีตเจ้าอาวาสวัดจันเสน และเปิดให้เข้าชมตั้งแต่ พ.ศ. 2539 "พระมหาธาตุเจดีย์ศรีจันเสน" ออกแบบโดยวนิดา พึ่งสุนทร มีแนวคิดออกแบบรูปแบบสถาปัตยกรรมศิลปะยุคทวาราวดี
อาคารเสนาสนะอื่น ประกอบด้วย อุโบสถ กว้าง 7.80 เมตร ยาว 23 เมตร สร้างเมื่อ พ.ศ. 2479 เป็นอาคารคอนกรีตเสริมเหล็ก ศาลาการเปรียญ กว้าง 16.20 เมตร ยาว 37.24 เมตร สร้างเมื่อ พ.ศ. 2519 เป็นอาคารคอนกรีตเสริมเหล็ก หอสวดมนต์ กว้าง 7 เมตร ยาว 15 เมตร สร้างเมื่อ พ.ศ. 2555 เป็นอาคารคอนกรีตเสริมเหล็ก กุฏิสงฆ์ จำนวน 11 หลัง เป็นอาคารไม้ 2 หลัง อาคารคอนกรีตเสริมเหล็ก 8 หลัง อาคารครึ่งตึกครึ่งไม้ 1 หลัง ศาลาอเนกประสงค์ กว้าง 5.20 เมตรยาว 12.20 เมตร สร้างเมื่อ พ.ศ. 2555 เป็นอาคารครึ่งตึกครึ่งไม้ และศาลาบำเพ็ญกุศล กว้าง 8 เมตร ยาว 24 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก
จังหวัดไทโฮกุ

จังหวัดไทโฮกุ (台北州; "Taihoku-shū"; "ไทโฮกุ-ชู") เป็นเขตการปกครองหนึ่งในไต้หวันที่ก่อตั้งขึ้นในปี 1920 ในช่วงที่อยู่ภายใต้การปกครองของญี่ปุ่น จังหวัดไทโฮกุเป็นพื้นที่ในอดีตของนครจีหลง นครซินเป่ย์ นครไทเป และเทศมณฑลอี๋หลาน สำนักงานราชการจังหวัด (ปัจจุบันเปลี่ยนแปลงเป็นอาคารสภาควบคุมของไต้หวัน) ตั้งอยู่ในนครไทโฮกุ ซึ่งปัจจุบันคือ นครไทเป
ประชากร.
สถิติประชากรของผู้อยู่อาศัยถาวรในจังหวัดไทโฮกุในปี 1941
เขตการปกครอง.
จังหวัดไทโฮกุแบ่งการปกครองออกเป็น 3 นคร และ 9 อำเภอ ดังนี้
การออกแบบให้หมดอายุขัย

ในเศรษฐศาสตร์และการออกแบบอุตสาหกรรม การออกแบบให้หมดอายุขัย หรือ การออกแบบให้หมดอายุก่อนวัยอันควร (built-in obsolescence หรือ premature obsolescence) เป็นนโยบายในการวางแผนหรืออกแบบผลิตภัณฑ์ให้มีอายุขัยการใช้งานที่จำกัด หรือออกแบบให้ออกมาอ่อนแอเพื่อที่จะถูกทิ้ง (obsolete) หลังจากการใช้เป็นช่วงเวลาหนึ่งที่ประเมินมาแล้ว เมื่อสิ้นสุดอายุขัยที่กำหนด ผลิตภัณฑ์อาจไม่สามารถใช้งานได้หรือตกยุค วิธีคิดเบื้องหลังแผนนี้คือการสร้างปริมาตรการค้าในระยะยาวผ่านการลดทอนเวลาระหว่างการซื้อผลิตภัณฑ์ หรือที่เรียกว่า "การย่นย่อวัฏจักรการเปลี่ยนทดแทน" (shortening the replacement cycle) การลดอายุขัยการใช้งานของผลิตภัณฑ์ลงโดยจงใจนำไปสู่การที่ผู้บริโภคมีความจำเป็นต้องซื้อสินค้าใหม่อยู่เรื่อย ๆ
การออกแบบให้หมดอายุขัยมักจะทำงานได้ดีที่สุดในกรณีที่ผู้ผลิตอย่างน้อยมีคู่แข่งน้อยรายในตลาด
พูฒานีลกัณฐะ

พูฒานีลกัณฐะ [พู-ทา-นีน-กัน-ถะ] (Budhanilkantha) เป็นเทศบาลในอำเภอกาฐมาณฑุ จังหวัดพัคมตี ประเทศเนปาล จัดตั้งขึ้นในปี 2014 โดยรวมหมู่บ้านหัตติกาวฑะ (Hattigauda), ขัทกาภัทรกาลี, จปาลีภัทรกาลี, มหันกาล, พิษณุ (Bishnu), จุนิเขล และ กปัน เข้าด้วยกัน มีประชากร 15,421 คนในปี 2011
ตุลสี เคาฑา

ตุลสี เคาฑา (อักษรโรมัน: Tulsi Gowda) เป็นนักสิ่งแวดล้อมชาวกรณาฏกะ ประเทศอินเดีย ผู้รับรางวัลปัทมศรีของรัฐบาลอินเดียในปี 2020 เธอปลูกต้นอ่อยพืชมากกว่า 30,000 ต้น และทำหน้าที่ดูแลอนุบาลต้นไม้ในกรมป่าไม้ของอินเดีย เธอมีส่วนร่วมอย่างมากมายในการอนุรักษ์และพิทักษ์ป่าไม้ของอินเดีย เธอสามารถจดจำลักษณะต่าง ๆ ของต้นไม้ได้ จนได้รับการขนานนามเป็น "สารานุกรมป่าไม้" นอกจากนี้ ความรู้เกี่ยวกับต้นไม้จำนวนมากของเธอทำให้เธอได้รับการยกย่องในชนเผ่าเป็น "เทวีของต้นไม้" 
ตุลสีเคาฑาทำงานมากกว่า 60 ปีให้กับกรมป่าไม้รัฐกรณาฏกะ (Karnataka Forest Department) ซึ่งเป็นหน่วยงานที่ดูแลเขตพิทักษ์พันธุ์เสือห้าแห่ง, เขตพิทักษ์พันธุ์สัตว์ป่าสามสิบแห่ง, พื้นที่อนุรักษ์สิบห้าแห่ง และป่าไม้ชุมชนหนึ่งแห่ง
เวสเติร์นซิตีเกต

เวสเติร์นซิตีเกต  หรือ เกเนกซ์ทาวเวอร์ (Genex Tower) เป็นตึกระฟ้าความสูง 36 ชั้น ตั้งอยู่ในบล็อก 33 ตามระบบผังเมืองใหม่ เบลเกรด ประเทศเซอร์เบีย ผลงานออกแบบในปี 1977 โดยมีฮัยโล มีโตรวิช มีสถาปัตยกรรมแบบบรูทัลลิสต์ อาคารประกอบด้วยอาคารย่อยสองอาคารที่เชื่อมกันและภัตตาคารหมุนบนยอด อาคารมีความสูง หรือ) หากรวมภัตตาคารบนยอด ถือเป็นตึกระฟ้าที่สูงสุดในเบลเกรดเป็นอันดับสองรองจากอุชเชทาวเวอร์
อาคารหนึ่งในสองหลังเป็นของเกเนกซ์กรุ๊ป (Genex Group) ซึ่งเป็นวิสาหกิจของรัฐบาล แต่ปัจจุบันย้ายออกไปแล้ว ส่วนอาคารอีกหลังเป็นอาคารที่อยู่อาศัยซึ่งปัจจุบันยังคงมีผู้อยู่อาศัยอยู่ ภัตตาคารหมุนบนยอดไม่เคยหมุนสักครั้งนับตั้งแต่เปิดให้บริการเนื่องจากปัญหาทางวิศวกรรม
ในปี 2021 อาคารได้รับการขึ้นทะเบียนเป็นอนุสรณ์ทางวัฒนธรรม ในฐานะอนุสรณ์สำคัญของเบลเกรดยุคใหม่
ที่ตั้ง.
อาคารตั้งอยู่ในเขตเทศบาลเบลเกรดใหม่ เลขที่ 41-43 ถนน "Narodnih heroja" ทางตะวันตกของอาคารคือย่านสตูเดนสกีกราด และ โตชิน บูนาร์ ส่วนทางเหนือเป็นย่านโฟนตานา อาคารตั้งอยู่ในบล็อก 33 ตามระบบนับเลขบล็อกที่ดินในเบลเกรดใหม่
ประวัติศาสตร์.
ในช่วงปลายทศวรรษ 1960s สถาปนิก มิฮัยโล มีโตรวิช #เปลี่ยนทาง ได้รับมอบหมายให้ออกแบบดูแลโครงการขนาด 12 ชั้น และอาคารที่ทำการหลักของชุมชนท้องถิ่นที่ซุตเยสกา (Sutjeska) ซี่งเป็นหน่วยงานระดับตำบล โดยที่โครงการจะตั้งอยู่บนถนน "Narodnih heroja" มีโตรวิชเสนอให้เชื่อมอาคารทั้งสองเข้าด้วยกันและเสนอให้สร้างอาคารที่สูงกว่าที่ได้รับมอบหมายมาก ๆ เพื่อที่จะให้อาคารนี้เป็นสัญลักษณ์ที่จดจำได้ของเมืองหลวงเบลเกรด ภายหลังถึงแม้จะมีการต่อต้านคัดค้านอย่างหนัก แต่มีโตรวิชก็ยังคงยืนยันในแนวคิดของตน รวมถึงอธิบายรายละเอียดเกี่ยวกับโครงการต่อหน้าคณะกรรมการจำนวนมาก ท้ายที่สุดเขาจึงได้รับอนุมัติให้สร้างอาคาร และเริ่มก่อสร้างในปี 1971 โดยบริษัทก่อสร้างชื่อ "Rad"
อย่างไรก็ตามมีความเคลือบแคลงใจและการคัดค้านโรงการตลอดการก่อสร้าง หนึ่งในเพื่อนร่วมงานไม่กี่คนที่สนับสนุนแนวคิดของมีโตรวิชคือสโตยัน มักซิมอฟิช (Stojan Maksimović) ผู้ซึ่งในภายหลังได้ออกแบบอาคารสำคัญอีกแห่งของเบลเกรด ซาวาเซนตาร์ การคัดค้านและต่อต้านโครงการดำเนินไปแม้แต่ภายในทศวรรษ 2010 ที่ซึ่งการ์ตูนล้อเลียนโดยอีโว กูชานิชเผยแพร่บนโปลิติกายังคงเป็นที่พูดถึงและถูกนำมาตีพิมพ์ใหม่อยู่เรื่อย ๆ การ์ตูนดังกล่าวเป็นภาพของตะแลงแกงตั้งอยู่ข้างอาคาร และตัวหนังสือเขียนว่า "ตะแลงแกงนี้เอาไว้แขวนใครหรอ? เอาไว้แขวนสถาปนิกไง!"
สถานีรถไฟโอยามะ

สถานีรถไฟโอยามะ  เป็นสถานีรถไฟชุมทางของเมืองโอยามะ จังหวัดโทจิงิ เริ่มเปิดใช้งานปี 1885
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
นครภายใต้มณฑล

นคร เดิมเรียกว่า นครภายใต้มณฑล เป็นหน่วยการปกครองประเภทหนึ่งของสาธารณรัฐจีน (ไต้หวัน)
ประวัติ.
เขตการปกครองที่เรียกว่า "นคร" ในไต้หวันได้ก่อตั้งขึ้นครั้งแรกในทศวรรษ 1920 ระหว่างที่อยู่ภายใต้การปกครองของญี่ปุ่น ในเวลานั้น นครต่าง ๆ อยู่ภายใต้การปกครองของจังหวัด หลังสงครามโลกครั้งที่ 2 นครที่อยู่ภายใต้จังหวัดจำนวน 9 แห่งจากทั้งหมด 11 แห่งที่จัดตั้งโดยรัฐบาลญี่ปุ่น ได้เปลี่ยนแปลงรูปแบบเป็นนครที่อยู่ภายใต้มณฑล การอ่านชื่อของนครต่าง ๆ ได้เปลี่ยนจากภาษาญี่ปุ่นเป็นภาษาจีนกลาง โดยยังคงตัวอักษรจีนของญี่ปุ่นไว้
การเปลี่ยนแปลงเป็นไปตาม "กฎหมายว่าด้วยการจัดตั้งนคร"  ของสาธารณรัฐจีน ซึ่งกฎหมายนี้ออกในช่วงต้นศตวรรษที่ 20 เกณฑ์ในการจัดตั้งเป็นนครภายใต้มณฑล ได้แก่ เมืองที่เป็นเมืองหลวงของมณฑล หรือมีประชากรมากกว่า 200,000 คน หรือมากกว่า 100,000 คน หากเมืองนั้นมีความสำคัญในด้านการเมือง เศรษฐกิจ และวัฒนธรรม การเปลี่ยนแปลงระบบการแบ่งเขตการปกครองในปี 1945 นั้น ได้มีการอะลุ่มอล่วยระหว่างระบบของญี่ปุ่นกับระบบของจีน นครที่มีประชากรไม่ถึงเกณฑ์บางแห่งก็ยังสามารถจัดตั้งเป็นนครภายใต้มณฑล
หลังจากที่รัฐบาลสาธารณรัฐจีนย้ายที่ตั้งไปอยู่ที่ไทเป มณฑลไต้หวันในปี 2492 เกณฑ์จำนวนประชากรในการจัดตั้งนครภายใต้มณฑลก็ได้เพิ่มขึ้นเป็น 500,000 คน ตาม "โครงร่างการปกครองท้องถิ่นของเทศมณฑลและนครในมณฑลไต้หวัน"  ซึ่งบังคับใช้ในปี 1981 ต่อมาได้เพิ่มขึ้นอีกเป็น 600,000 คน หลังจากการปรับปรุงการบริหารของมณฑลให้คล่องตัวขึ้นในปี 1998 ทำให้นครภายใต้มณฑลทั้งหมดอยู่ภายใต้การปกครองรัฐบาลกลางโดยตรง และเปลี่ยนชื่อเรียกให้สั้นลงว่า "นคร"
สาธารณรัฐประชาชนจีน ที่อ้างสิทธิ์ไต้หวันเป็นมณฑลที่ 23 ได้กำหนดประเภทให้นครภายใต้มณฑลทั้งหมดในไต้หวันมีสถานะเป็นนครระดับอำเภอ
นครในปัจจุบัน.
ในปัจจุบัน "รัฐบัญญัติการปกครองท้องถิ่น"ของกระทรวงมหาดไทยไต้หวันมีผลบังคับใช้ในการจัดตั้ง"นคร" ซึ่งนครจำเป็นต้องมีประชากรระหว่าง 500,000 ถึง 1,250,000 คน และมีบทบาทสำคัญทางการเมือง เศรษฐกิจ และวัฒนธรรม โดยทั้งนครทั้ง 3 แห่งที่มีอยู่ในปัจจุบันนี้ไม่มีคุณสมบัติในด้านจำนวนประชากร แต่ได้รับการจัดตั้งด้วยเหตุผลทางประวัติศาสตร์
ปัจจุบัน มี"นคร"จำนวน 3 แห่ง ทั้งหมดอยู่ในมณฑลไต้หวัน
หน่วยงานปกครองท้องถิ่นของนครจะประกอบด้วย ฝ่ายบริหาร และฝ่ายนิติบัญญัติ ซึ่งวางระเบียบโดย"รัฐบัญญัติการปกครองท้องถิ่น"
หมายเหตุ.
คำในภาษาพื้นเมือง.
<templatestyles src="Reflist/styles.css" />
ก็อตเดอะบีต

ก็อตเดอะบีต (เกาหลี: ; อาร์อาร์: "Gatdeobiteu") เป็นศิลปินเกาหลีใต้กลุ่มย่อยวงแรกภายใต้โปรเจกต์กลุ่มเกิลส์ออนท็อปซึ่งก่อตั้งโดยเอสเอ็มเอนเตอร์เทนเมนต์ ประกอบไปด้วยสมาชิกเจ็ดคนจากศิลปินหญิงสังกัดเอสเอ็ม ได้แก่ โบอา, แทย็อน และฮโยย็อน จากเกิลส์เจเนอเรชัน, ซึลกี และเวนดี จากเรดเวลเวต, คารีนา และวินเทอร์จากเอสปา 
โดยก็อตเดอะบีตเดบิวต์ครั้งแรกในวันที่ 3 มกราคม ค.ศ.2022 ด้วยซิงเกิล "Step Back"
ประวัติ.
2021 — ปัจจุบัน: การเปิดตัวครั้งแรก.
ในวันที่ 27 ธันวาคม ค.ศ. 2021 เอสเอ็มเอนเตอร์เทนเมนต์ ได้ทำการเปิดตัวโปรเจกต์กลุ่มเกิลส์ออนท็อปผ่านทางโซเชียลมีเดีย โดยมีรูปภาพสมาชิกแรกของก็อตเดอะบีต พร้อมกับประกาศว่ายูนิตดังกล่าวจะทำการแสดงเวทีพิเศษในคอนเสิร์ต SMTOWN Live 2022 : SMCU Express@Kwangya ในวันที่ 1 มกราคม ปี ค.ศ. 2022 และจะเดบิวต์อย่างเป็นทางการในวันที่ 3 มกราคม ปี ค.ศ. 2022 หลังจากการประกาศทางต้นสังกัดได้ออกมาเปิดเผยว่าก็อตเดอะบีตจะเป็นกลุ่มย่อยกลุ่มแรกภายในโปรเจกต์กลุ่มเกิลส์ออนท็อปโดยเป็นโปรเจกต์ของทางค่ายที่จะนำเสนอศิลปินหญิงในสังกัดในรูปแบบที่แตกต่างกันออกไป สำหรับก็อตเดอะบีตนั้นจะเป็นกลุ่มย่อยในเกิลส์ออนท็อปที่นำเสนอในรูปแบบแนวเพลงแดนซ์ ในวันที่ 28 ธันวาคม ค.ศ. 2021 ได้มีการประกาศออกมาเพิ่มเติมว่ายูนิตดังกล่าวจะเดบิวต์ด้วยซิงเกิล "Step Back" ในรูปแบบดิจิทัลดาวน์โหลด
เหตุระเบิดในประเทศไทยเดือนสิงหาคม พ.ศ. 2559

เมื่อวันที่ 11 สิงหาคม พ.ศ. 2559 ได้เกิดเหตุระเบิดสองครั้งในหัวหิน ซึ่งเป็นเมืองตากอากาศของไทย มีผู้เสียชีวิต 1 คน และบาดเจ็บ 23 คน ซึ่งเป็นนักท่องเที่ยวจำนวนมาก วันรุ่งขึ้น เกิดเหตุระเบิดอีกหลายครั้ง โดยมีเป้าหมายที่หัวหินอีกครั้ง ตลอดจนสุราษฎร์ธานี, ภูเก็ต พังงาและตรัง มีผู้เสียชีวิตอย่างน้อยสองคนและบาดเจ็บอีกหลายคน โดยทั้งหมด มีผู้เสียชีวิตอย่างน้อย 4 คน และบาดเจ็บ 36 คน
วันที่ 11 สิงหาคม.
ได้เกิดเหตุระเบิดสองลูกที่หัวหินเมื่อเวลาประมาณ 22:20 น. ตามเวลาท้องถิ่นของวันที่ 11 สิงหาคม หญิงไทยคนหนึ่งขายผลไม้ริมถนนเสียชีวิต และมีผู้ได้รับบาดเจ็บ 23 คน ในจำนวนนั้นเป็นชาวต่างชาติ 12 คน ผู้ได้รับบาดเจ็บประกอบด้วยชาวอังกฤษสองคน, ชาวดัตช์สองคน, ชาวเยอรมันหนึ่งคน และเจ็ดคนจากประเทศออสเตรียกับอิตาลี
วันที่ 12 สิงหาคม.
หัวหิน.
เกิดเหตุระเบิดอีกสามครั้งในหัวหินเมื่อวันที่ 12 สิงหาคม โดยมีผู้เสียชีวิต 1 คน บาดเจ็บอย่างน้อย 4 คน
สุราษฎร์ธานี.
เวลา 08.00 ระเบิดที่ซ่อนอยู่ในกระถางดอกไม้ได้ระเบิดหน้าสถานีตำรวจน้ำสุราษฎร์ธานี ซึ่งเป็นละแวกเดียวกับที่จัดงานวันแม่แห่งชาติ และมีผู้เสียชีวิตหนึ่งคน เป็นพนักงานเทศบาล
เวลา 08.30 เกิดเหตุระเบิดหน้า สภ.เมืองสุราษฎร์ธานี แต่ไม่มีผู้ได้รับบาดเจ็บหรือเสียชีวิต
ภูเก็ต.
เกาะภูเก็ตถูกโจมตีด้วยระเบิดสองครั้งเมื่อวันที่ 12 สิงหาคม โดยครั้งแรกเกิดขึ้นที่ลานโลมา ซึ่งเป็นพื้นที่ยอดนิยมของนักท่องเที่ยว ส่วนครั้งที่สองเกิดขึ้นที่หาดป่าตองใกล้กับสถานีตำรวจ
ตรัง.
เกิดเหตุระเบิดที่ตรัง โดยมีผู้เสียชีวิตหนึ่งคน และบาดเจ็บหกคน
พังงา.
ที่ตลาดบางเมียง อำเภอตะกั่วป่า จ.พังงา มีการวางระเบิด 2 ลูก ไม่มีผู้ได้รับบาดเจ็บ รถยนต์ได้รับความเสียหาย 2 คัน
ปฏิกิริยา.
ไม่มีกลุ่มใดอ้างความรับผิดชอบ แต่ทางการสงสัยอย่างยิ่งว่ากลุ่มแบ่งแยกดินแดนปัตตานีอยู่เบื้องหลังการวางระเบิด
วันที่ 12 สิงหาคม นายกรัฐมนตรี ประยุทธ์ จันทร์โอชา ได้กล่าวถึง "คนไม่ดี [ที่] ทำมาตั้งแต่ก่อนการลงประชามติ" และ "[เรา] ต้องไม่โทษกันและกัน เราไม่เคยทำร้ายหรือขัดแย้งกับใครเลย ไม่ว่าจะในประเทศหรือต่างประเทศ"
ผู้ต้องสงสัยสองคนถูกจับกุมในคดีวางระเบิดสู่รัฐบาลไทย โดยระบุแรงจูงใจของพวกเขาคือ "เพื่อสร้างความสับสนวุ่นวาย"
ท่าเรือราชวงศ์

ท่าเรือราชวงศ์ (รหัส: น5, N5) เป็นท่าเรือริมแม่น้ำเจ้าพระยา บนถนนราชวงศ์ มีเรือข้ามฟากไปยังท่าดินแดงและท่าเรือด่วนเจ้าพระยา
ประวัติ.
ในช่วงต้นรัตนโกสินทร์ สำเพ็งเป็นจุดหมายปลายทางระดับต้น ๆ สำหรับเรือสำเภาจากจีน ท่าน้ำใหญ่ในสำเพ็งของยุคนั้นมีสองท่า คือ ท่าน้ำสำเพ็ง (ข้างวัดปทุมคงคาราชวรวิหาร) และท่าน้ำราชวงศ์ ซึ่งมีชื่อเก่าคือ "กงสีล้ง" โดยคำว่า "กงสีล้ง" หมายถึงส้วมสาธารณะหรือเว็จสำหรับกุลี อันเนื่องมาจากที่ท่าน้ำราชวงศ์มีส้วมสาธารณะขนาดใหญ่ตั้งอยู่ พ่อค้าจะใช้นั่งเรือไปสำรวจสินค้าเพื่อนำมาขาย และใช้เรือเล็กขนของจากเรือสำเภามาขึ้นที่ท่าน้ำ
ท่าน้ำราชวงศ์มีลักษณะเป็นท่าเรือเดินในแม่น้ำลำคลอง เป็นท่าเทียบเรือโดยสารหรือเรือบรรทุกสินค้าขนาดใหญ่มาจนถึงเรือพายขนาดเล็กที่ใช้สำหรับเดินทางระหว่างฝั่งแม่น้ำหรือตามลำคลอง โดยพ่อค้าในสำเพ็งทำหน้าที่ทั้งส่งออกสินค้าไปยังจีน สินค้าส่งออกเช่น ข้าว พืชไร่ ไม้สัก ฝ้าย พริกไทย และของป่าหายากหลายชนิด ส่วนสินค้านำเข้า คือสินค้าแปรรูป เช่น เครื่องกระเบื้องเคลือบ กระเบื้องมุงหลังคา ผ้าไหม เครื่องแก้ว ยาจีน และอาหารแปรรูปสำหรับชุมชนชาวจีน
ถนนราชวงศ์ตัดขึ้นในสมัยพระบาทสมเด็จพระจุลจอมเกล้าเจ้าอยู่หัว พร้อมกับถนนเยาวราช ถนนจักรวรรดิ์ ถนนบูรพา และถนนอนุวงศ์ บ้างว่า ชื่อถนนราชวงศ์อาจจะมาจากคำว่า "ลั่กชักอ๋วง" ของคนจีนในถิ่นนี้ ซึ่งแปลว่าคนที่มาอยู่แถวนี้มีกำลังที่เจริญรุ่งเรือง ซึ่งคำดังกล่าวอาจตรงกับสำเนียงไทยที่ว่า "ราชวงศ์"
ท่าน้ำราชวงศ์ยังเป็นท่าเรือที่พระบรมวงศานุวงศ์ และเจ้านายชั้นสูงใช้ในการเดินทางไปยังต่างประเทศอีกด้วย
พ.ศ. 2453 มีบริษัทบางหลวง หรือคนสมัยนั้นเรียกว่า "เรือเมล์ขาว" วิ่งระหว่างตลาดพลูกับท่าน้ำราชวงศ์ ดำเนินงาน 10 ปี ก็ได้เลิกไป
เอกสาร "จดหมายเหตุการอนุรักษ์กรุงรัตนโกสินทร์" ซึ่งตีพิมพ์เมื่อ พ.ศ. 2525 ระบุว่า ท่าน้ำราชวงศ์ มีเรือสินค้าและเรือโดยสารไปชลบุรีหรือจันทบุรี จอดอยู่บริเวณนี้
ปัจจุบันท่าน้ำราชวงศ์ เป็นท่าเรือที่อยู่ใกล้กับย่านการค้าอย่างสำเพ็งและเยาวราช เป็นต้นสายรถประจำทางสาย 204 พื้นที่บริเวณท่าน้ำราชวงศ์มักเกิดน้ำท่วม เนื่องจากพื้นที่นี้ไม่เคยมีการสร้างเขื่อนถาวรริมแม่น้ำ กรุงเทพมหานครเคยมีโครงการสะพานข้ามแม่น้ำเจ้าพระยา "ราชวงศ์-ท่าดินแดง" แต่มีการคัดค้านจากประชาชนจึงได้ยกเลิกไป โดยเหตุผลที่กรุงเทพมหานครยกเลิก เพราะไม่คุ้มค่ากับการลงทุนและมีท่าน้ำราชวงศ์อยู่แล้ว
โทโมโยะ ฮาราดะ

โทโมโยะ ฮาราดะ (; โรมาจิ: "Harada Tomoyo") เป็นนักร้องวงดนตรีอิเล็กทรอนิกา "pupa" และนักแสดงหญิงชาวญี่ปุ่นจากจังหวัดนางาซากิ เธอมีชื่อเสียงจากการแสดงในอาซาโดระเรื่อง"โอฮิซามะ" ของสถานีโทรทัศน์เอ็ชเอชเค และ"ถึงตาเธอฆ่า" ของสถานีโทรทัศน์นิปปอนทีวี
ในปี ค.ศ. 1982 โทโมโยะได้เข้าร่วมวงการอุตสาหกรรมบันเทิงตั้งแต่อายุ 14 ปี หลังเธอลงสมัครคัดตัวนักแสดงของบริษัทคาโดกาวะ และหลังจากนั้นเพียง 1 ปีโทโมโยะได้แสดงนำในภาพยนตร์เรื่องยาวเป็นครั้งแรกในชื่อ "โทกิโอะคาเกรุโชโจ" (; โรมาจิ: "Jikan wo Kakeru Shōjo") ที่ประสบความสำเร็จและได้รับรางวัลนักแสดงมาใหม่ดีเด่น โทโมโยะจึงตั้งใจที่อุทิศตนให้แก่วงการบันเทิงอย่างเต็มที่จนทำให้เธอไม่ได้เข้าศึกษาต่อในมหาวิทยาลัย ในปี 2011 เธอได้รับบทบาทแม่ในละครโทรทัศน์ช่วงเช้าของสถานีโทรทัศน์เอ็ชเอชเคเรื่อง"โอฮิซามะ" และ"ฮังบุน, อาโออิ" (; โรมาจิ: "Hanbun, Aoi") ในปี 2018 ตามลำดับ ในปี 2018 เธอได้กลับมาแสดงนำอีกครั้งใน"ถึงตาเธอฆ่า"ที่ตอนสุดท้ายทำเรตติงได้ถึง 19.4% และปลายปี 2021 ได้มีการฉาย"ถึงตาเธอฆ่า"ฉบับภาพยนตร์ในโรงภาพยนตร์โดยมีนักแสดงชุดเดิมจากฉบับละครโทรทัศน์กลับมาร่วมแสดงอีกครั้ง
กรณีดีที่สุด แย่ที่สุด และกรณีเฉลี่ย

ในการวิเคราะห์ประสิทธิภาพของของอัลกอริทึม กรณีดีที่สุด (best case) กรณีแย่ที่สุด (worst case) และ กรณีเฉลี่ย (average case) คือ อัตราการใช้ทรัพยากรของอัลกอริทึมอย่างน้อยที่สุด มากที่สุด และ โดยเฉลี่ย ตามลำดับ โดยมักใช้สัญกรณ์โอใหญ่ (big O notation) ในการแสดงอัตราการใช้ทรัพยากรของอัลกอริทึมในแต่ละกรณี
ทรัพยากรที่อัลกอริทึมใช้ สามารถแบ่งได้เป็น 2 ด้าน คือ ด้านเวลา ใช้เวลาในการรัน (running time) หรือเรียกว่า ความซับซ้อนด้านเวลา  เป็นหลัก ด้านที่สองคือ การใช้พื้นที่ความจำ (memory space) ของคอมพิวเตอร์ในการรันอัลกอริทึม หรือเรียกว่า ความซับซ้อนด้านพื้นที่ 
กรณีที่ดีที่สุด คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่รันได้รวดเร็วที่สุด ใช้ขั้นตอนในการรันต่ำที่สุดสำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟอง (bubble sort algorithm) กรณีที่ดีที่สุด คือ กรณีที่อินพุตที่เป็นตัวเลข เรียงจากน้อยไปมากเรียบร้อยแล้ว ทำให้เวลาอัลกอริทึมรันผ่านอินพุตแต่ละตัว จะใช้เวลาแค่ 1 หน่วยต่ออินพุตหนึ่งตัว มีฟังก์ชัน Big-O คือ O(n)
กรณีที่แย่ที่สุด คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่ที่รันได้ช้าที่สุด อัลกอริทึมใช้ขั้นตอนในการรันมากที่สุด สำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟองกรณีที่แย่ที่สุด คือ กรณีที่อินพุตที่เป็นตัวเลข เรียงจากมากไปน้อย ทำให้เวลาอัลกอริทึมรันผ่านอินพุตแต่ละตัวจะใช้เวลานาน (รันจากตัวแรกไปตัวสุดท้าย ใช้เวลา O(n) รวมกับวนลูปข้างใน ใช้เวลา O(n)) กรณีนี้มีฟังก์ชัน Big-O คือ O(n^2)
กรณีเฉลี่ย คือ ฟังก์ชัน Big-O ในกรณีที่อัลกอริทึมได้รับอินพุต ในแบบที่ที่รันแบบเฉลี่ย อัลกอริทึมใช้ขั้นตอนในการรันโดยเฉลี่ย สำหรับการรันอินพุต n ชิ้น ยกตัวอย่างเช่น อัลกอริทึมเรียงแบบฟองกรณีเฉลี่ย ใช้เวลา O(n^2)
ตัวอย่าง.
อัลกอริทึมเรียงลำดับ (Sorting algorithms).
ควิกซอร์ต  ใช้ในการจัดเรียงลิสต์ที่มีสมาชิกอยู่ n ตัว โดยตั้งสมมติฐานว่าแต่ละตัวแตกต่างกัน (ไม่มีตัวไหนซ้ำกัน) โดยเป็นอัลกอริทึมที่ได้รับความนิยมใช้อย่างสูง อัลกอริทึมนี้มีประสิทธิภาพการเรียงในกรณีเฉลี่ยอยู่ที่ O("n" log("n")) ทำให้อัลกอริทึมนี้เป็นอัลกอริทึมที่มีความเร็วสูงมากในการนำไปใช้งานจริง แต่ในกรณีที่แย่ที่สุด ควิกซอร์ตจำมีประสิทธิภาพการเรียงตกลงไปอยู่ที่ O("n"2)
วัดธาตุศรีมงคล (อำเภอวาริชภูมิ)

วัดธาตุศรีมงคล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวาริชภูมิ อำเภอวาริชภูมิ จังหวัดสกลนคร
วัดธาตุศรีมงคลตั้งวัดเมื่อ พ.ศ. 2445 ได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2550 เริ่มแรกมีชาวบ้านจากเมืองวารี (อำเภอวาริชภูมิในปัจจุบัน) มีนายเวียงแก โฮมวงศ์ เป็นหัวหน้า พร้อมด้วยหลวงสุวรรณราช (กะยะ) นายเมืองกาง หัศกรรจ์ หลวงแก้ว (ไม่ทราบนามสกุล) นายบุตราช บุญรักษา และนายจันด้วง แก้วคำแสน ได้พากันออกมาหักร้างถางพงไพร เพื่อทำไร่ แต่พอถางลึกเข้าไปก็พบองค์พระธาตุร้างอยู่ในดง จึงได้นิมนต์ท่านพระครูหลักคำ ประธานสงฆ์เมืองวารี มาพิจารณา ท่านเห็นว่าสถานที่บริเวณนี้เป็นมงคล เหมาะที่จะสร้างหมู่บ้าน จึงได้ตั้งหมู่บ้านชื่อว่า "บ้านธาตุ" และสร้างวัดตรงนั้น ตั้งชื่อพระธาตุร้างนั้นว่า "พระธาตุศรีมงคล" และตั้งชื่อวัดว่า "วัดธาตุศรีมงคล" มีเจ้าอาวาสรูปแรกคือ ท่านพระครูพร
พระธาตุศรีมงคลสร้างขึ้นในสมัยใดไม่ทราบแน่ชัด กล่าวกันว่า พระธาตุศรีมงคลนี้ได้สร้างคู่กับพระธาตุดงเชียงเครือ ซึ่งตั้งอยู่ห่างไปทางทิศเหนือประมาณ 500 เมตร บ้างสันนิษฐานว่า สร้างในสมัยสมเด็จพระไชยเชษฐาธิราช ผู้ครองเมืองเวียงจันทน์ พระธาตุมีลักษณะเป็นเจดีย์ฐานสี่เหลี่ยม ยอดแหลม ตกแต่งด้วยศิลปกรรมยุคใหม่ก่ออิฐถือปูนประดับด้วยลายปั้นดินเผา บริเวณฐานเป็นพุทธประวัติสร้างด้วยดินเผาที่สร้างขึ้นครอบพระธาตุองค์เดิม ซึ่งเป็นศิลาแลงที่ชำรุด ภายในพระธาตุมีวัตถุโบราณ เช่น พระพุทธรูปที่ทำด้วยทองคำบ้าง ทองสัมฤทธิ์บ้าง และทำด้วยวัตถุอย่างอื่นอีกมากมาย จะเห็นได้จากเมื่อพระธาตุสลักหักพังลงมา
วัดมหาวัน (อำเภอเมืองเชียงใหม่)

วัดมหาวัน เป็นวัดราษฎร์สังกัดคณะสงฆ์มหานิกาย ตั้งอยู่ในตำบลช้างคลาน อำเภอเมืองเชียงใหม่ จังหวัดเชียงใหม่ มีเนื้อที่ราว 2 ไร่ 3 งาน
แต่ดั้งเดิมชาวบ้านละแวกวัดมหาวันเรียกว่า "ชุมชนบ้านฮ่อม" ส่วนใหญ่เป็นคนพื้นเมืองที่กล่าวกันว่าอพยพมาจากเมืองเชียงแสน วัดสร้างขึ้นในสมัยพระเจ้ากาวิละ เมื่อครั้งที่ทรงกอบกู้เอกราชคืนจากพม่า สร้างขึ้นเมื่อ พ.ศ. 2338 อย่างไรก็ดีข้อมูลจากสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2078
อาคารเสนาสนะและสิ่งก่อสร้างภายในวัด ได้แก่ แนวกำแพงทางด้านหน้าของวัดมีซุ้มประดิษฐานพระพุทธรูปแบบพม่าอยู่ 4 ซุ้ม มีสิงห์คู่อยู่ด้านหน้าประจำแต่ละซุ้ม อุโบสถด้านหน้ามีลวดลายปูนปั้นฝีมือของช่างชาวล้านนาที่ประดิษฐ์ลวดลายไว้อย่างวิจิตรบรรจง ประตูไม้ด้านหน้าของอุโบสถแกะสลักเป็นลวดลายพุทธประวัติ ภายในอุโบสถประดิษฐานพระพุทธรูปประธานปางสมาธิ ศิลปกรรมแบบล้านนาผสมเชียงแสน วิหารหลวง ประดิษฐานพระพุทธปฏิมากรหรือที่ชาวบ้านเรียกว่า "พระเจ้าโต" สร้างด้วยศิลปะไทใหญ่ สร้างขึ้นด้วยแรงศรัทธาของคหบดีชาวไทใหญ่ในชุมชนที่ชื่อ พ่อเลี้ยงหม่องปึ๊ด ซึ่งเข้ามาทำสัมปทานไม้สักในภาคเหนือกับบริษัทบอมเบย์เบอร์มา ท่านจึงได้สร้างวิหารหลวงและพระเจ้าโต ตลอดจนได้ทำการบูรณะซ่อมแซมกำแพงซุ้มประดับรวมถึงรูปปั้นต่าง ๆ ในศิลปะแบบไทใหญ่ 
หอไตรสร้างเมื่อ พ.ศ. 2386 มีลักษณะสองชั้นเครื่องบนไม้มีหลังคาซ้อนชั้น แกะสลักและลวดลายฉลุ เจดีย์สีขาวฐานสี่เหลี่ยมย่อมุมซ้อนกันสามชั้น มีซุ้มประจำทิศ ทั้ง 4 ทิศ เดิมเป็นเจดีย์ศิลปะล้านนา ต่อมาทางการได้สร้างเจดีย์แบบพม่าขึ้นเมื่อครั้งเชียงใหม่ได้รับอิทธิพลพม่า เป็นเจดีย์ทรงสี่เหลี่ยมครอบเจดีย์องค์เดิมไว้
คลองบางประทุน

คลองบางประทุน เป็นคลองในเขตจอมทอง กรุงเทพมหานคร ที่เชื่อมระหว่างคลองสนามชัยกับคลองภาษีเจริญ มีความยาวประมาณ 4 กิโลเมตร คำว่า "ประทุน" แปลว่า "หลังคา" เพราะมีแมกไม้ดุจหลังคาประทุนที่ให้ร่มเงา มีวัดที่ตั้งอยู่ริมคลองคือ วัดแก้วไพฑูรย์และวัดบางประทุนนอก
ประวัติ.
ชุมชนบางประทุน เป็นย่านชุมชนชาวสวนดั้งเดิมตั้งแต่สมัยอยุธยา มีวัดสมัยอยุธยาตั้งอยู่ริมคลอง เช่น วัดบางประทุนใน ที่ลักษณะอุโบสถมหาอุดแบบที่นิยมในสมัยอยุธยา สุนทรภู่พรรณนาถึงคลองบางประทุนในนิราศเมืองเพชรว่า
ในช่วง พ.ศ. 2500 ในยุคที่ตลาดน้ำวัดไทรรุ่งเรือง คลองบางประทุนเป็นแหล่งผลิตงอบแหล่งสำคัญแหล่งหนึ่งในฝั่งธนบุรี ในยุคนั้นพื้นที่ตลอดแนวคลองบางประทุนชาวบ้านจะปลูกพืชหลัก เช่น กล้วย ลิ้นจี่ ส้ม มะพร้าวละมุด และส้มโอ บางประทุนยังเป็นแหล่งปลูกมะพร้าวน้ำหอมขึ้นชื่อของไทยด้วย โดยมีแหล่งค้าส่งเป็นตลาดน้ำวัดไทร โดยเป็นศูนย์กลางจากผู้เดินทางมาจากภาษีเจริญ เชื่อมต่อไปกับจังหวัดสุพรรณบุรี มหาชัย แม่กลอง หรือราชบุรี
ภายหลังการตัดถนนพระรามที่ 2 ถนนเอกชัย และถนนกัลปพฤกษ์ ทำให้เส้นทางทางน้ำลดบทบาทลง ส่งผลต่อชีวิตของผู้คนในชุมชนจนพื้นที่ดินหลายแปลงต้องเปลี่ยนเจ้าของโฉนดกันบ่อยครั้ง ราคาที่ดินของบางประทุนในปัจจุบันมีมูลค่าแตะ 10 ล้านบาท และอาจยิ่งเพิ่มสูงขึ้นไปอีกหากมีการเปลี่ยนมือเจ้าของ เหตุเพราะทำเลที่ดินอยู่ใกล้เมือง และสามารถออกต่างจังหวัดผ่านเส้นกาญจนาภิเษก
การทำสวนในปัจจุบันของชุมชนย่านคลองบางประทุน ใช้วิธีการทำสวนดั้งเดิม คือ สวนขนัดล่างหรือขนัดใกล้บ้านจะปลูกพืชผักสวนครัวประเภท ขิง ข่า ตะไคร้ มะกรูด โหระพา กะเพรา ชะพลู รวมทั้งผลไม้บางชนิดที่มีราคาแพง ลิ้นจี่ กระท้อน ชมพู่ ฯลฯ ส่วนขนัดที่อยู่เหนือขึ้นไปจะเป็นผลไม้ที่ปลูกเป็นจำนวนมาก หรือปลูกเต็มทั้งขนัด เช่น มะม่วง มะปราง สำหรับสวนขนัดใหญ่ นิยมปลูก กล้วยน้ำว้า กล้วยหอม ส้มโอ ส้มเขียวหวาน มะพร้าวน้ำหอม ซึ่งชาวสวนนิยมปลูกแซมสลับกับมะพร้าว
ปัญหาสกันทอร์ป

ปัญหาสกันทอร์ป  เป็นปัญหาที่เกิดจากตัวกรองสแปมหรือเสิร์ชเอนจินบล็อกเว็บไซต์ อีเมล หรือผลการค้นหาโดยไม่ตั้งใจเนื่องจากข้อความมีสายอักขระหรือสายอักขระย่อยที่มีความหมายหยาบคายหรือไม่พึงประสงค์ โดยส่วนใหญ่จะพบในชื่อ ชื่อย่อ และศัพท์เทคนิค
ปัญหานี้เกิดขึ้นเนื่องจากคอมพิวเตอร์มีความสามารถมากพอที่จะตรวจค้นหาสายอักขระในเอกสารหรือข้อความได้ แต่ยังไม่มากพอที่จะตีความหมายตามบริบทซึ่งซับซ้อนกว่าได้ ด้วยเหตุนี้จึงทำให้การบล็อกอย่างกว้าง ๆ ส่งผลทำให้เกิดผลบวกลวงที่มีผลกระทบต่อสายอักขระที่ไม่ได้มีความหมายหยาบคายหรือไม่พึงประสงค์ได้
ปูมหลัง.
ปัญหานี้มีที่มาจากเหตุการณ์ใน ค.ศ. 1996 เมื่อตัวกรองคำหยาบของเอโอแอลทำให้ผู้ใช้อินเทอร์เน็ตจากเมืองสกันทอร์ป มณฑลลิงคอล์นเชอร์ ในประเทศอังกฤษไม่สามารถจดทะเบียนผู้ใช้กับเอโอแอลได้เนื่องจากชื่อเมืองมีสายอักขระย่อย "cunt" ซึ่งเป็นคำสแลงในภาษาอังกฤษหมายถึงอวัยวะสืบพันธุ์เพศหญิง ต่อมาในช่วงต้นทศวรรษ 2000 ตัวกรองทางเลือกเซฟเสิร์ชของกูเกิลทำให้เกิดปัญหาในลักษณะเดียวกัน โดยผู้ใช้ที่เปิดใช้เซฟเสิร์ชไม่สามารถค้นหาข้อมูลเกี่ยวกับธุรกิจท้องถิ่นหรือยูอาร์แอลเว็บไซต์ที่มีคำว่า "Scunthorpe" ในชื่อได้
ตัวอย่างอื่น ๆ ที่สำคัญ.
ความผิดพลาดอื่น ๆ จากตัวกรองประเภทนี้ที่มีบันทึกได้แก่
เปาบุ้นจิ้น (ละครโทรทัศน์ช่องทีวีบี)

เปาบุ้นจิ้น ฉบับทีวีบี  เป็นละครโทรทัศน์แนวอิงประวัติศาสตร์จีน ผลิตและออกอากาศโดย TVB สร้างขึ้นในช่วงปี ค.ศ. 1995 กล่าวถึงคดีอันโด่งดังของเปาบุ้นจิ้น มีความยาว 80 ตอน มี จวง เหว่ยเจิ้ยน เป็นโปรดิวเซอร์ นำแสดงโดย ตี้ หลุง, หวง เย่อหัว, เลี่ยว ฉี่จื้อ
เนื้อเรื่องย่อ.
เรื่องราวของชายผู้มีสติปัญญาเฉลียวฉลาด แต่มีพระจันทร์ครึ่งเสี้ยวเป็นสัญลักษณ์อยู่ที่หน้าผาก เขาใช้ความสามารถและความยุติธรรมมาคลี่คลายคดี กำจัดคนชั่ว อภิบาลคนดี จนมีชื่อเสียงและได้รับการกล่าวขานไปไกล เปาบุ้นจิ้นมี กงซุน เช่อ เป็นที่ปรึกษาในทุก ๆ ครั้งที่เขามีคดีที่ต้องตัดสินหรือคิดไม่ตก กงซุนเช่อเป็นคนละเอียด รอบคอบ และมองการณ์ไกล ด้วยความที่เขาเป็นคน ยุติธรรมและเถรตรง เขาจึงมีทั้งคนรักและคนเกลียด ดังนั้นเขาจึงมี จั่นเจา ผู้มากด้วยวิทยายุทธ์ คอยปกป้อง พิทักษ์เขายามมีภัย พบกับ เปาบุ้นจิ้น ผู้ผดุงความยุติธรรม
เทศบาลตำบลกู่แก้ว

เทศบาลตำบลกู่แก้ว เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบ้านจีต ในอำเภอกู่แก้ว จังหวัดอุดรธานี เดิมมีฐานะเป็นสภาตำบลบ้านจีตใน พ.ศ. 2516 ก่อนที่จะยกฐานะขึ้นเป็นองค์การบริหารส่วนตำบลบ้านจีตในวันที่ 25 ธันวาคม พ.ศ. 2539 
ในวันที่ 27 ตุลาคม พ.ศ. 2552 กระทรวงมหาดไทยให้เปลี่ยนชื่อองค์การบริหารส่วนตำบลบ้านจีตเป็นองค์การบริหารส่วนตำบลกู่แก้ว เพื่อความเหมาะสมและสอดคล้องตามเจตนารมณ์ของประชาชนในเขตองค์การบริหารส่วนตำบล และได้จัดตั้งเป็นเทศบาลตำบลกู่แก้วภายในวันเดียวกัน ปัจจุบันในเขตเทศบาลตำบลกู่แก้วมีประชากร 5,673 คน
พื้นที่เทศบาลตำบลกู่แก้วเป็นชุมชนที่อาศัยอยู่ในบริเวณศูนย์ราชการต่าง ๆ ของอำเภอกู่แก้ว อยู่ห่างจากศาลากลางจังหวัดอุดรธานีประมาณ 62 กิโลเมตร และห่างจากกรุงเทพมหานครประมาณ 561 กิโลเมตร มีสถานที่สำคัญในเทศบาลคือ "วัดกู่แก้วรัตนาราม" ชาวบ้านเรียกว่าวัดกู่แก้ว เดิมชื่อวัดกู่ เพราะมีกู่โบราณ (ปราสาทศิลาแลง) เป็นที่เคารพของชาวบ้านจึงช่วยกันทำนุบำรุงวัดตลอดมา จึงเป็นที่มาของชื่อเทศบาล มีพื้นที่รับผิดชอบทั้งหมด 52.8 ตารางกิโลเมตรหรือคิดเป็น 33,000.0 ไร่
วัดพระธาตุคีรีเขต

วัดพระธาตุคีรีเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะกั่วป่า อำเภอตะกั่วป่า จังหวัดพังงา
วัดพระธาตุคีรีเขต หรือ วัดคีรีเขต หรือ วัดธาตุคีรีเขต สร้างขึ้นเมื่อวันที่ 15 พฤษภาคม พ.ศ. 2436 แต่เดิมนั้นสร้างขึ้นเป็นเพียงที่พำนักของพระภิกษุสงฆ์ผู้ถือการอยู่ในป่าเพื่อความสงบเท่านั้น ต่อมาจึงได้จัดสร้างให้มั่งคงจนมีฐานะเป็นวัด ชาวบ้านนิยมเรียกว่า วัดลุ่ม หรือ วัดตลาดใต้ วัดได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2462 ได้รับพระราชทานวิสุงคามสีมาครั้งหลังเมื่อวันที่ 23 กุมภาพันธ์ พ.ศ. 2542 ทางด้านการศึกษาวัดได้เปิดสอนพระปริยัติธรรมเริ่มมาตั้งแต่ พ.ศ. 2518 จัดตั้งโรงเรียนสอนเด็กก่อนเกณฑ์เมื่อ พ.ศ. 2512–2513 นอกจากนี้ยังได้อนุญาตให้ทางราชการสร้างโรงเรียนมัธยมศึกษาขึ้นภายบริเวณวัด คือ โรงเรียนตะกั่วป่าคีรีเขต
องค์พระบรมธาตเจดีย์ สร้างในแบบศิลปะศรีวิชัย เจดีย์เป็นรูปทรงเจดีย์สี่เหลี่ยมย่อมุม มีประตูเข้าออกสี่ทิศ ด้านบนองค์พระบรมธาตุเจดีย์ออกแบบเป็นรูปบาตรซ้อนกัน 5 ใบ ถัดไปเป็นปล้องไฉนและยอดฉัตร ภายในองค์พระบรมธาตุเจดีย์ออกแบบเป็นห้องโถงมีเจดีย์องค์เล็ก จำลองแบบมาจากพระบรมธาตุไชยา ตั้งอยู๋กลางห้องวางปิดทับบริเวณอุโมงค์ประดิษฐานพระบรมสารีริกธาตุ
วิหารประดิษฐานพระประธานปางมารวิชัย ศิลปะรัตนโกสินทร์ตอนต้น และมีพระพุทธรูปไม้แกะสลักด้วยไม้จวง หรือไม้เทพาโร ปางยืนและนั่ง เพื่อแทนพระพุทธรูป "พ่อท่านแก่นรัก" ซึ่งเป็นพระพุทธรูปไม้แกะสลักจากไม้รักเขา สูงประมาณ 1 ศอก สร้างขึ้นเมื่อประมาณราว พ.ศ. 2200 แต่เกิดความชำรุดที่พระพาหา (แขน) และพระพักตร์ด้านซ้ายเมื่อ พ.ศ. 2500
วัดบางตลาด

วัดบางตลาด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางตลาด อำเภอคลองเขื่อน จังหวัดฉะเชิงเทรา มีเนื้อที่ตั้งวัด 18 ไร่ 3 งาน 17 ตารางวา มีพระครูวิจิตร ปัญญาทัต เป็นเจ้าอาวาสรูปปัจจุบัน
วัดบางตลาดได้รับอนุญาตให้ตั้งวัดเมื่อ พ.ศ. 2482 และได้รับพระราชทานวิสุงคามสีมาเมื่อวันที่ 5 กันยายน พ.ศ. 2521 โดยเมื่อ พ.ศ. 2445 ที่ตั้งเดิมของวัดบางตลาดตั้งอยู่บริเวณริมแม่น้ำบางปะกง บริเวณที่ตั้งโรงเรียนราษฎรนุกูลในปัจจุบัน แต่เนื่องจากน้ำท่วมบ่อยจึงได้ย้ายมาตั้งอยู่ที่ปัจจุบัน โดยที่ดินดังกล่าวได้รับการบริจาคจากนางแฟง ไม่ทราบนามสกุล มีเนื้อที่ประมาณ 17 ไร่ เมื่อปี พ.ศ. 2450 พระบาทสมเด็จพระจุลจอมเกล้าเจ้าอยู่หัวได้ทรงเสด็จประพาส ณ วัดแห่งนี้ และได้ทรงพระราชทานสิ่งของไว้เป็นที่ระลึก ซึ่งทางวัดได้เก็บรักษาไว้เป็นอย่างดี
อาคารเสนาสนะที่สำคัญ ได้แก่ อุโบสถหลังแรกสร้างเมื่อ พ.ศ. 2460 และอุโบสถหลังที่สองสร้างเมื่อ พ.ศ. 2521 และยังเป็นที่ตั้งของอนุสรณ์สถานรูปปั้นพระบาทสมเด็จพระจุลจอมเกล้าเจ้าอยู่หัว วัดมี "หลวงพ่อทันใจมหาจักรพรรดิประกาศิต" พระพุทธเจ้าองค์ใหญ่ ปางมหาจักรพรรดิทรงเครื่อง ประดิษฐานริมฝั่งแม่น้ำบางปะกง ภายในบรรจุพระบรมสารีริกธาตุ
เรียวโกะ โยเนกูระ

เรียวโกะ โยเนกูระ (; โรมาจิ: "Yonekura Ryōko") เป็นนักเดินแบบและนักแสดงหญิงชาวญี่ปุ่นที่มีชื่อเสียงจากละครโทรทัศน์เรื่อง"หมอซ่าส์พันธุ์เอ็กซ์" เธอสังกัดกับค่ายโอสกาโพรโมชัน  ตั้งแต่ปี ค.ศ. 1992 จวบจนถึงวันที่ 3 เมษายน 2020 เธอได้ออกจากสังกัดดังกล่าวและก่อตั้งบริษัทเป็นของตนเองภายใต้ชื่อ Desafío
เรียวโกะสนใจและทุ่มตัวให้กับการแสดงบัลเลต์ตั้งแต่เธอยังเด็ก แต่เมื่อเธอศึกษาชั้นมัธยมศึกษาปีที่ 6 เธอได้ผันตัวเป็นนักเดินแบบและต่อมาเป็นนักแสดงในที่สุด เรียวโกะมีผลงานการแสดงในละครโทรทัศน์เรื่อง"โคอิ โนะ คามิซามะ" (; โรมาจิ: "Koi no Kamisama") ของสถานีโทรทัศน์ทีบีเอสในปี 2000 และ 2 ปีให้หลังได้นำแสดงละครโทรทัศน์เรื่องแรกใน "ขอสวยสักครั้ง" (; โรมาจิ: "Seikei Bijin"; #เปลี่ยนทาง) ของสถานีโทรทัศน์ฟูจิทีวี ทำเรตติงเฉลี่ย 11.4% ในปี 2011 เรียวโกะได้แสดงละครเวทีเรื่อง"วิมานลอย"ที่โรงละครอิมพีเรียลในบทของสการ์เลตต์ โอฮาราซึ่งเป็นตัวละครชูโรง ในปี 2012 เรียวโกะได้นำแสดงในละครโทรทัศน์ประเภทการแพทย์ "หมอซ่าส์พันธุ์เอ็กซ์" ของสถานีโทรทัศน์ทีวีอาซาฮิที่ตอนสุดท้ายทำเรตติงได้ 24.4% ซึ่งทำให้มีการผลิตฤดูกาลของ"หมอซ่าส์พันธุ์เอ็กซ์"ต่อไปเรื่อย ๆ จนถึงฤดูกาลที่ 7 ในปี 2021 แต่เรตติงเฉลี่ยในฤดูกาลดังกล่าวต่ำกว่า 20% เป็นครั้งแรก
ในปี 2014 เรียวโกะได้ประกาศว่าเธอได้แต่งงานกับชายนอกวงการที่เป็นประธานบริษัทแห่งหนึ่งแต่ต่อมาได้เลิกรากันในปี 2016
วัดก้อนแก้ว

วัดก้อนแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลก้อนแก้ว อำเภอคลองเขื่อน จังหวัดฉะเชิงเทรา
วัดก้อนแก้วตั้งวัดเมื่อ พ.ศ. 2454 ได้รับพระราชทานวิสุงคามสีมาเมื่อ พ.ศ. 2504 ที่ตั้งเดิมของวัดเป็นบ่อกุ้งของนายทวี จันกลัด ซึ่งเป็นอ่างใหญ่ลักษณะกลมเป็นท้องกะทะเส้นผ่าศูนย์กลางประมาณ 1 เส้นกว่า ลึกประมาณ 3 เมตร เรียกว่า "วังก้นแก้วพิกุลทอง" จนประมาณ พ.ศ. 2544 พระครูนันทศรีราจารย์ (หลวงพ่อเหลือ) เจ้าอาวาสวัดสาวชะโงก จังหวัดฉะเชิงเทรา ท่านจึงชักชวนชาวบ้านใกล้วังก้นแก้วสร้างเป็นวัด แต่เห็นว่าชื่อก้นแก้วฟังดูไม่เป็นมงคล จึงตั้งชื่อใหม่ว่า "วัดก้อนแก้ว" และเป็นชื่อของหมู่บ้านและตำบลในเวลาต่อมา
วัดก้อนแก้วมีเกจิอาจารย์ คือ พระครูสุวรรณศีลาจารย์ (หลวงพ่อทอง) ท่านเป็นชาวเขมร มีความสามารถในด้าน วิปัสนาและกรรมฐาน วิชาอาคมหลายแขนง มีพลังจิตแก่กล้ามาก มีจิตเมตตาสูง ท่านสร้างอุโบสถ สร้างกุฏิหลายหลัง ทำถนนเข้าวัดสร้างความเจริญให้วัดมากมาย สร้างวัตถุมงคลไว้มากมายหลายแบบ ได้แก่ เหรียญพระเนื้อว่านตะกรุดโทน ผ้ายันต์ หลวงพ่อมีชื่อเสียงเรื่องการสักยันต์
เทรซี เอมิน

เทรซี เอมิน (CBE, RA (เกิด 3 กรกฎาคม 1963) เป็นศิลปินชาวอังกฤษ เป็นที่รู้จักจากงานศิลปะแนวอัตชีวประวัติและสารภาพ (confessional) เธอใช้สื่อในการสร้างสรรค์ศิลปะมากมาย ทั้งลายเส้น, ภาพเขียน, ประติมากรรม, ภาพยนตร์, ภาพถ่าย, อักษรนีออน และ การเย็บอัพพลีเค เธอเคยเป็น "ออนฟอนต์เทอรีเบิล" ของกลุ่มศิลปินบิรเตนเยาวชนในทศวรรษ 1980s แต่ในปัจจุบันเป็นสมาชิกของราชวิทยาลัยศิลปะ
ในปี 1997 ผลงานชื่อ "Everyone I Have Ever Slept With 1963–1995" ซึ่งเป็นเต็นต์ปักเย็บอัพพลีเคแสดงรายชื่อของทุกคนที่ศิลปินเคยร่วมหลับนอนด้วย ได้รับการจัดแสดงในนิทรรศการ "เซนเซชั่น" โดยชาร์ลส์ ซาทชี ที่ราชวิทยาลัยศิลปะในลอนดอน ในปีเดียวกัน เธอยังเป็นที่พูดถึงโดยสื่อจำนวนมากหลังเธอพูดคำหยาบหลาย ๆ ครั้งขณะกำลังเมาออกรายการพูดคุยสด "The Death of Painting" บนโทรทัศน์ของอังกฤษ
ในปี 1999 เอมินจัดนิทรรศการเดี่ยวของตนครั้งแรกที่เลห์มันน์ มาวพิน ในชื่อ "Every Part of Me's Bleeding" และในปีเดียวกันเธอยังได้รับการเสนอชื่อเข้ารับรางวัลเทิร์นเนอร์ และได้จัดแสดงผลงานติดตั้งสำเร็จรูปในชื่อ "My Bed" ซึ่งประกอบด้วยเตียงนอนสกปรกของเธอเอง ชุดชั้นในเปลื้อนเลือด และถุงยางอนามัย
วัดรางไทร

วัดรางไทร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม ที่ดินของวัดมีจำนวน 14 ไร่ 56 ตารางวา ตามโฉนดที่ดินเลขที่ 16840
วัดรางไทรตั้งวัดเมื่อวันที่ 22 มีนาคม พ.ศ. 2561 แต่เดิมเป็นวัดร้าง โดยพระราชรัตนมุนี เลขานุการเจ้าคณะใหญ่หนกลาง ผู้แทนเจ้าคณะใหญ่หนกลาง พร้อมด้วยเจ้าหน้าที่สำนักงานพระพุทธศาสนาแห่งชาติ คือ นายรังสิยศ งามฤทธิ์ นักวิชาการศาสนาชำนาญการ และนายมงคล ราชภิรมย์ นายช่างโยธาชำนาญงาน ได้ไปตรวจสอบแล้ว จึงยกฐานะจากวัดร้างเป็นวัดมีพระภิกษุอยู่จำพรรษา
อาคารเสนาสนะที่สำคัญภายในวัด คือ กุฏิสงฆ์ 2 หลัง ศาลาอเนกประสงค์ ตอกเสาเข็มเมื่อ พ.ศ. 2562 ศาลาพระพุทธรูป และห้องน้ำ 1 หลัง 7 ห้อง ยังไม่มีอุโบสถ
เมมอเรียล (องค์กร)

เมมอเรียล (#เปลี่ยนทาง , ; Memorial) เป็นองค์กรด้านสิทธิมนุษยชนระหว่างประเทศ ก่อตั้งขึ้นในรัสเซีย และเป็นกลุ่มสนับสนุนสิทธิมนุษยชนที่เก่าแก่ที่สุดของประเทศ ประกอบด้วยหน่วยย่อยสองหน่วย เมมอเรียลอินเตอร์เนชั่นอล (Memorial International) ซึ่งมีเป้าหมายเพื่อเก็บรวบรวมและบันทึกการใช้อำนาจในทางที่ผิดและการกลั้นแกล้งพลเมืองในยุคสตาลิน ของสหภาพโซเวียต (USSR) และ ศูนย์สิทธิมนุษยชนเมมอเรียล (Memorial Human Rights Centre) ซึ่งทำงานต่อสู้กับการกดขี่ในรัสเซียยุคปัจจุบัน เมมอเรียลทำงานในรูปแบบขบวนการมากกว่าองค์กรเดี่ยว ผ่านองค์กรย่อย 50 แห่ง ในรัสเซียและ 11 ประเทศ เมมอเรียลเริ่มมีขึ้นพร้อมกับขบวนการ "เปเรสตรอยกา" ในทศวรรษ 1980s โดยมีเป้าหมายเพื่อบันทึกการกดขี่และเพื่อสร้างฐานข้อมูลของเหยื่อจากเดอะเกรทเพิร์จ กับ กูลัก ระหว่างปี 1987 ถึง 1990 ภายใต้สหภาพโซเวียต องค์การมี 23 สาขาที่ก่อตั้งขึ้น
หลังรัสเซียผ่าน "กฎหมายว่าด้วยสายลับต่างชาติ" ในเดือนกรกฎาคม 2012 เมมอเรียลตกอยู่ภายใต้แรงกดดันจากรัฐสูงขึ้นเรื่อย ๆ ในเดือนกรกฎาคม 2014 ศูนย์สิทธิมนุษยชนของเมมอเรียลถูกประกาศเป็น "สายลับต่างชาติ" (foreign agent) โดยกระทรวงยุติธรรม และในเดือนพฤศจิกายน 2015 ได้รวมไปถึงศูนย์วิจัยที่เซนต์ปีเตอส์เบิร์กเช่นกัน กระทั่งในปี 2016 ซึ่งรวมทั้งองค์การของเมมอเรียลอินเตอร์เนชั่นนอลทั้งหมด ในเดือนธันวาคม 2021 ศาลสูงสุดรัสเซียประกาศสั่งปิดเมมอเรียลอินเตอร์เนชั่นนอลเนื่องจากความผิดฐานละเมิดกฎหมายสายลับต่างชาติ ทนายความคนหนึ่งขององค์กรประกาศว่าจะทำการอุทธรณ์ ส่วนศูนย์สิทธิมนุษยชนถูกสั่งปิดโดยศาลแขวงมอสโกในวันถัดมา
กฎหมายรัสเซียว่าด้วยสายลับต่างชาติ

กฎหมายรัสเซียว่าด้วย "สายลับต่างชาติ"  หรือชื่อทางการ "ว่าด้วยการแปรญัติรัฐบัญญัติของสหพันธรัฐรัสเซียเกี่ยวกับการควบคุมกิจกรรมขององค์กรไม่แสวงผลกำไรที่ทำงานเป็นสายลับต่างชาติ"  เป็นกฎหมายในประเทศรัสเซียที่บังคับให้องค์การไม่แสวงผลกำไรที่ได้รับเงินลริจาคจากต่างชาติและมีส่วนร่วมใน "กิจกรรมทางการเมือง" ต้องลงทะเบียนและประกาศตนว่าเป็นสายลับต่างชาติ
กฎหมายร่างขึ้นในเดือนกรกฎาคม 2012 โดยสมาชิกสภานิติบัญญัติของพรรคยูไนเต็ดรัสเซีย และผ่านเป็นกฎหมายโดยประธานาธิบดี วลาดีมีร์ ปูติน ในวันที่ 20 กรกฎาคม 2012 รัฐบัญญัติใหม่นี้เป็นชุดการแก้ไขกฎหมายที่มีอยู่แล้ว กฎหมายประกาศใช้ในเดือนพฤศจิกายน 2012 แต่ก็ไม่ได้ถูกนำมาใช้มากกระทั่งปูตินให้คำสั่งแก่เจ้าหน้าที่บังคับใช้กฎหมายต้องนำกฎหมายนี้มาใช้ระหว่างกล่าวสุนทรพจน์ให้กับสมาชิกกองความมั่นคงของสหพันธรัฐในเดือนกุมภาพันธ์ 2013
องค์การ NGOs ที่ขึ้นทะเบียนแล้วตามกฎหมายจะต้องถูกตรวจสอบบัญชีเพิ่มเติม และต้องประกาศตนหรือแสดงตนเป็น "สายลับต่างชาติ" บนแถลงการณ์ทางการขององค์การทุกฉบับ วลี "สายลับต่างชาติ" (foreign agent; สายลับต่างชาติ) ในภาษารัสเซียมีความเกี่ยวพันอย่างแน่นแฟ้นกับแนวคิดการจารกรรมข้อมูลของรัฐในยุคสงครามเย็น กฎหมายนี้ถูกวิพากษ์วิจารณ์อย่างหนักทั้งในและนอกรัสเซียในฐานะการละเมิดซึ่งสิทธิมนุษยชนและเป็นการพุ่งเป้าโจมตีกลุ่มฝ่ายค้านของรัฐบาล ในขณะที่ผู้สนับสนุนกฎหมายเชื่อมโยงกฎหมายนี้กับกฎหมายการขึ้นทะเบียนเป็นสายลับต่างชาติของสหรัฐอเมริกา
เทรี เวท

เทเรนซ์ ฮาร์ดี เวท (CBE; เกิด 31 พฤษภาคม 1939) เป็นนักมนุษยธรรมและนักเขียนชาวอังกฤษ
เขาเคยดำรงตำแหน่งผู้ช่วยกอจการชุมชนอังกลิคัน (Assistant for Anglican Communion Affairs) ให้กับอาร์คบิชอปแห่งคันเทอร์บรีในเวลานั้น รอเบิร์ท รันซี ในทศวรรษ 1980s เขาเดินทางในฐานะทูตคริสตจักรอังกฤษไปประเทศเลบานอนเพื่อคุ้มกันการปล่อยตัวตัวประกันสี่คน ในจำนวนนี้มีนักข่าว จอห์น แมคคาร์ที ก่อนที่ตัวเขาเองจะถูกลักพาตัวและคุมขังตั้งแต่ปี 1987 ถึง 1991 ในเลบานอน
เทศบาลตำบลแสงสว่าง

เทศบาลตำบลแสงสว่าง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1–2, 6–7 ของตำบลแสงสว่าง ในอำเภอหนองแสง จังหวัดอุดรธานี เดิมมีฐานะเป็นสุขาภิบาลแสงสว่างซึ่งจัดตั้งขึ้นใน พ.ศ. 2536 และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 4,016 คน
พื้นที่เทศบาลตำบลอยู่บริเวณทิศตะวันออกเฉียงใต้ของอำเภอหนองแสง อยู่ห่างที่ว่าการอำเภอหนองแสงประมาณ 7.4 กิโลเมตร ห่างจากศาลากลางจังหวัดอุดรธานีประมาณ 46.5 กิโลเมตร อยู่ห่างจากกรุงเทพมหานครประมาณ 539 กิโลเมตร และใช้เวลา 1 ชั่วโมง ถึงกรุงเทพมหานครผ่านทางท่าอากาศยานนานาชาติอุดรธานี มีพื้นที่รับผิดชอบ 5.35 ตารางกิโลเมตร หรือคิดเป็นพื้นที่ประมาณ 3,343.75 ไร่
ฮีปซอร์ต

ในทางวิทยาการคอมพิวเตอร์ ฮีปซอร์ต หรือ อัลกอริทึมจัดเรียงแบบฮีป  คือ อัลกอริทึมจัดเรียงที่มีพื้นฐานคือการเปรียบเทียบสมาชิกในอาร์เรย์ (array) โดยใช้โครงสร้างข้อมูลแบบฮีป (heap) เป็นหลักในการจัดเรียง
ฮีปซอร์ตและโครงสร้างข้อมูลฮีป คิดค้นขึ้นโดย จอห์น (วิลเลียม โจเซฟ) วิลเลียมส์ ในปี ค.ศ. 1964
ฮีปซอร์ตจัดเป็นหนึ่งในกลุ่มซีเล็กชันซอร์ต (selection sort) กล่าวคือ อัลกอริทึมจะนำตัวที่มีค่าสูงที่สุดในอาร์เรย์ไปไว้ข้างหลังสุด และตัวที่สูงสุดอันดับที่สองตามมา จนถึงตัวสุดท้าย โดยใช้วิธีการสลับ (swaping) แต่ฮีปซอร์ตมีประสิทธิภาพสูงกว่าซีเล็กชันซอร์ตมากกว่าหลายเท่า
เปรียบเทียบ heapsort กับ merge sort และ quicksort.
โดยทั่วไปในทางปฏิบัติแล้ว heapsort จะช้ากว่า merge sort และ quicksort และถือเป็นอัลกอริทึมที่ไม่เสถียร (unstable algorithm) กล่าวคือ heapsort จะไม่ทำการรักษาตำแหน่งของเรคคอร์ดในอาร์เรย์ในกรณีที่ตำแหน่งสองตำแหน่งขึ้นไปนั้น มีค่า (value/key) ที่เท่ากัน
อย่างไรก็ดี heapsort ไม่จำเป็นต้องใช้พื้นที่ในการเก็บข้อมูล (memory space) เหมือนกับ merge sort และเวลารันในกรณีที่แย่ที่สุดของ heapsort คือ Θ(nlogn) ทำให้เร็วกว่า quicksort ซึ่งมีเวลารันในกรณีที่แย่ที่สุดคือ O(n2)
ตัวอย่าง.
ให้ { 6, 5, 3, 1, 8, 7, 2, 4 } เป็นลิสต์ เราต้องการเรียงสมาชิกของลิสต์นี้จากน้อยที่สุดไปมากที่สุด
Gilesia

Gilesia เป็นสกุลของพืชดอกที่อยู่ในวงศ์ Malvaceae. อยู่ในวงศ์ย่อย Byttnerioideae มีเพียงสปีชีส์เดียวคือ 
"Gilesia biniflora" รู้จักกันในชื่อ 'western tar-vine'.
ถิ่นกำเนิดของมันคือ ออสเตรเลียตอนกลาง
Driessenia

Driessenia เป็นสกุลของพืชดอกที่อยู่ในวงศ์ Melastomataceae. 
ถิ่นกำเนิดของมันคือ ตะวันตกและกลาง มาเลเซีย.
สปีชีส์ในสกุล ได้แก่:
<templatestyles src="Div col/styles.css"/>
Distimake

Distimake เป็นสกุลของพืชดอกที่อยู่ในวงศ์ Convolvulaceae.
ถิ่นกำเนิดของมันคือ เขตร้อนและกึ่งเขตร้อน
สปีชีส์ในสกุล ได้แก่:
<templatestyles src="Div col/styles.css"/>
Suckleya

Suckleya เป็นสกุลของพืชดอกที่อยู่ในวงศ์ Amaranthaceae. มีเพียงสปีชีส์เดียวคือ 
Suckleya suckleyana 
ถิ่นกำเนิดของมันคือ ทางตะวันตกของแคนาดาตอนกลาง (ภายใน จังหวัด ของ อัลเบอร์ตา) ไปทางตะวันตกตอนกลางและตอนใต้ของอเมริกากลาง (กับรัฐของ โคโลราโด, มอนแทนา, นิวเม็กซิโก, เท็กซัส และ ไวโอมิง)
Iljinia

Iljinia เป็นสกุลของพืชดอกที่อยู่ในวงศ์ Amaranthaceae. มีเพียงสปีชีส์เดียวคือ 
"Iljinia regelii" 
ถิ่นกำเนิดของมันคือ จากเอเชียกลางถึงมองโกเลียและภาคเหนือของจีน พบในประเทศของจีน (ภายใน ซินเจียง), คาซัคสถาน, คีร์กิซสถาน, มองโกเลีย, ตาดซิกิสถาน, เติร์กเมนิสถานและอุซเบกิสถาน
Humbertia

Humbertia เป็นสกุลของพืชดอกที่อยู่ในวงศ์ Convolvulaceae. มีเพียงสปีชีส์เดียวคือ 
 Humbertia madagascariensis 
ถิ่นกำเนิดของมันคือ มาดากัสการ์
Holmbergia

Holmbergia เป็นสกุลของพืชดอกที่อยู่ในวงศ์ Amaranthaceae. มีเพียงสปีชีส์เดียวคือ 
"Holmbergia tweediei" 
ถิ่นกำเนิดของมันคือ อเมริกาใต้ตอนใต้. พบในโบลิเวีย ปารากวัย อุรุกวัย และอาร์เจนตินา
Hladnikia

Hladnikia เป็นสกุลของพืชดอกที่อยู่ในวงศ์ Apiaceae. มีเพียงสปีชีส์เดียวคือ 
Hladnikia pastinacifolia, ซึ่งเป็น Slovenian paleoendemite, จำกัดพื้นที่เพียง 4 กิโลเมตร ซึ่งอยู่ใน Trnovo Forest Plateau, karst plateau of Western Slovenia Heinrich Gottlieb Ludwig Reichenbach นักพฤกษศาสตร์ชาวเยอรมันตั้งชื่อสกุลตาม Franz Hladnik นักพฤกษศาสตร์และผู้ก่อตั้ง Ljubljana Botanical Garden ชาว Carniolan.
เกเบิล สตีฟสัน

เกเบิล แดน สตีฟสัน (เกิด 31 พฤษภาคม ค.ศ. 2000) เป็นนักมวยปล้ำอาชีพชาวอเมริกันและนักมวยปล้ำสไตล์เฮฟวี่เวทและโฟล์คสไตล์ ปัจจุบันเขาเซ็นสัญญากับ WWE ภายใต้ชื่อจริงของเขา เขาเป็นผู้ชนะเลิศเหรียญทองโอลิมปิกคนที่สองที่บริษัทเซ็นสัญญา ต่อจากเคิร์ต แองเกิล
ในรูปแบบฟรีสไตล์ สตีฟสันคว้าเหรียญทองโอลิมปิกฤดูร้อนปี 2020 หลังจากเอาชนะแชมป์โลก 3 สมัย เจโน เปตริอาชวิลี ในรอบชิงชนะเลิศ และเอาชนะทาฮา อักกึล ผู้พิทักษ์แชมป์โอลิมปิกช่วงต้นของการแข่งขัน เขายังเป็นแชมป์แพนอเมริกันคอนติเนนตัลที่ครองราชย์และเป็นแชมป์โลกกลุ่มอายุสามสมัย
ในฐานะนักมวยปล้ำระดับวิทยาลัย สตีฟสันเป็นผู้ชนะรางวัล Dan Hodge Trophy, แชมป์ระดับชาติของ NCAA Division I, แชมป์ Big Ten Conference สองครั้ง (ผู้เข้ารอบสุดท้าย 3 สมัย) และ All-American สองครั้งจากมหาวิทยาลัยมินนิโซตา หลังจากปรากฏตัวสั้นๆที่ SummerSlam ของ WWE ในปี 2021 สตีฟสันได้ลงนามโดยการส่งเสริมมวยปล้ำอาชีพในเดือนกันยายนซึ่งเขาถูกดราฟท์ไปยังค่าย Raw ในเดือนถัดไป ในปี 2024 ได้ถูกไล่ออกจาก WWE